– Hun var uheldig og gjorde feil, sier politimesteren.

En erfaren politikvinne i Oppland ble søndag truffet i foten av et vådeskudd inne i en tjenestebil. Hun utløste skuddet selv. Kvinnen ble brakt til sykehus, men det er uvisst om hun får varige men.

– Hun var uheldig og gjorde feil håndgrep på tjenestepistolen da hun avsluttet vakten sin søndag kveld. Det gikk av et skudd som traff henne i foten inne i politibilen, sier politimesteren i Vestoppland, Johan Martin Welhaven til TV2.

Politidirektoratet, arbeidstilsynet og Spesialenheten for politisaker er varslet. Bare til nå i år, som norsk politi bærer våpen med skudd i kammeret, er det blitt rapportert om 24 vådeskudd rundt i distriktene.

– Er politifolkene godt nok trent på å bruke våpen?

– Vådeskudd skal ikke skje, men uhell forekommer. Jeg mener våre folk er godt nok trent. Vi har faste prosedyrer. De er fulgt i denne saken, men med et avvik. Nå vil vi selvfølgelig gjennomgå denne hendelsen for å lære og for å bli bedre i framtiden, sier politimesteren i Oppland, som også opplevde en vådeskudd-situasjon tidligere i høst.

Denne saken etterforskes av Spesialenheten for politisaker.

Nå håper politimesteren at den erfarne politikvinnen ikke får varige men etter uhellet.

– Det kan være komplikasjoner, så tiden vil vise hvordan dette går, sier han.

Og understreker at ingen andre personer ble satt i fare da vådeskuddet ble avfyrt på